
PRIMEIRO.- Bases reguladoras da convocatoria.

As bases reguladoras da presente convocatoria foron publicadas no Boletín Oficial da Provincia de Pontevedra nº 20, de 31 de xaneiro de 2022. 

SEGUNDO.- Créditos orzamentarios.
O crédito global que se dispón para o outorgamento das subvencións a conceder será de 28.525,30 € con cargo á aplicación orzamentaria 439.470.00 do orzamento vixente.
TERCEIRO.- Obxecto, condicións e finalidade.
O obxecto desta convocatoria é a concesión de axudas para os establecementos de restauración, restaurantes, salóns de banquetes, cafeterías, bares, con domicilio fiscal en Caldas de Reis, e cuxa actividade se vira afectada pola COVID-19.
A finalidade das presentes axudas é a de protexer e dar soporte económico de forma directa os establecementos dos sectores indicados na base quinta, para reducir o impacto da COVID-19 na súa viabilidade económica e para axudarlles a manter a súa actividade e emprego e facilitar a súa recuperación.
A presente convocatoria está financiada ca achega concedida pola Deputación Provincial de Pontevedra ao abeiro do Plan Provincial de Obras e Servizos (Plan Concellos) 2021, reparto adicional Liña 2.

CUARTO.- Requisitos para solicitar a subvención e xeito de acreditalos.

1. Poderán solicitar esta subvención aquelas persoas físicas ou xurídicas, así como as comunidades de bens, sociedades civís ou outras entidades económicas sen personalidade xurídica legalmente constituídas que realicen unha actividade económica no termino municipal de Caldas de Reis e acrediten os seguintes requisitos:
a) Persoas físicas e asimilados, así como as entidades sen personalidade xurídica e as persoas xurídicas, que exerzan a súa actividade e teñan o seu centro de traballo no termino municipal de Caldas de Reis, en situación de alta nalgún dos seguintes grupos de epígrafes do Imposto sobre Actividades Económicas (IAE):
· 1671 Servizos de restaurantes
· 1672 Servizos de cafeterías
· 1673 Servizos en cafés e bares
· 1674 Servizos especiais de restaurantes, cafeterías e café-bar
· 1677 Servicios de hostalería prestados fóra de establecemento 
· 168 Servizos de hospedaxe.
· 1755 Servizos de axencias de viaxe.

As persoas xurídicas deberán reunir a condición de pemes de ate 10 traballadores.
b) Ter en Caldas de Reis, o seu domicilio fiscal, e o centro de traballo onde se desenvolva a actividade obxecto da axuda.
c) Que a súa actividade se vira afectada por algún dos Decretos/Ordes Nacionais ou Autonómicos, que o obrigaran ao peche forzoso total ou parcial do seu establecemento motivado pola actual situación sanitaria provocada pola COVID-19.
d) Non estar incursa nas prohibicións para obter a condición de entidade beneficiaria do artigo 13 da Lei 38/2003 de 17 de Novembro, Xeral de subvencións.
A solicitude da subvención conleva a autorización para que o órgano concédente obteña, de xeito directo, os certificados telemáticos que acreditan que a persoa solicitante está ao corrente no cumprimento das súas obrigas tributarias e ao fronte da Seguridade Social. No caso de que a interesada se opoña a elo expresamente na súa solicitude, deberá aportar os certificados acreditados de estar ao corrente no seu cumprimento das citadas obrigas.
Este requisito debe cumprirse dende a data da presentación da solicitude ata a data de pago da subvención, no seu caso.
e) Non estar cumprindo sancións administrativas firmes nin unha sentenza firme condenatoria, por exercer ou tolerar prácticas laborais consideradas discriminatorias por razón de sexo ou de xénero ou, no seu caso, non estar pendente do cumprimento de sanción ou sentenza imposta por ditos motivos.
f) Non ter débeda algunha co Concello de Caldas de Reis. Este requisito verificarase de oficio polo Concello de Caldas de Reis e debe cumprirse dende a data da presentación da solicitude ata a data de pago da subvención, no seu caso.
2. Quedan excluídas as administracións públicas, os seus organismos autónomos, as empresas públicas ou outros entes públicos, así como as asociacións, fundacións e, en xeral, entidades sen ánimo de lucro e o persoal autónomo colaborador.

QUINTO.- Órganos competentes para a instrución e resolución do procedemento.
A unidade de dinamización cultural e xuvenil do Concello de Caldas de Reis será o órgano competente para a instrución dos procedementos derivados da convocatoria.
A concesión das subvencións realizarase mediante resolución da Alcaldía.

SEXTO.- Prazo de presentación de solicitudes

O prazo de presentación de solicitudes será de 15 días naturais a partir do día seguinte da publicación do presente extracto da convocatoria no Boletín oficial da provincia de Pontevedra.
A presentación da solicitude de subvención fóra do prazo establecido e a non utilización, no seu caso, do formulario normalizado de uso obrigatorio, serán causas de inadmisión da solicitude.

SETIMO.- Prazo de resolución e notificación.

O prazo máximo para ditar resolución será de dun mes dende o remate do prazo de presentación das solicitudes. O silencio será desestimatorio da solicitude.
A resolución porá fin a vía administrativa podendo as persoas solicitantes interpor o recurso potestativo de reposición ante o mesmo órgano que ditou o acto no prado dun mes dende o día seguinte ao da súa notificación, de acordo co establecido no artigo 124.1 da Lei 39/2015, do 1 de outubro, do procedemento común das administracións públicas, ou ben directamente recurso contencioso administrativo nos termos recollidos na lexislación vixente.
As notificacións e comunicacións derivadas deste expediente serán efectuadas exclusivamente por medios telemáticos, a través da sede electrónica do Concello.

OITAVO.- Documentos e informacións que deben acompañarse á petición.

1. DOCUMENTACIÓN XERAL
1. Certificado actualizado de situación censual do solicitante que indique a actividade económica ca súa data de alta, o domicilio fiscal e do local de desenvolvemento da actividade cunha data de antigüidade máxima de 10 días a data de presentación da solicitude de subvención.
2. Resolución/certificación de alta no Réxime Especial de Traballadores Autónomos ou da Mutua profesional correspondente, no suposto de persoa física.
3. Alta no réxime da Seguridade Social correspondente a persoa administradora, no caso de persoas xurídicas, sociedade civís ou comunidades de bens.
4. Certificado bancario do titular onde conste, ademais do IBAN, o nome, NIF/CIF/NIE do titular da conta que debe ser o mesmo que o solicitante.
5. Certificado de atoparse ao corrente no cumprimento das obrigas fronte a Seguridade Social, a Axencia Tributaria e a Facenda Local, salvo que autorizaran ao Concello de Caldas de Reis a recabar tales documentos.
6. No caso de xustificar esta axuda co aluguer do local, deberá presentar contrato do arrendamento en vigor do local comercial onde se desenvolva a actividade ou documento asinado por arrendador e arrendatario que indiquen que o contrato esta en vigor.

2. DOCUMENTACIÓN ESPECÍFICA.
2.1 Declaración responsable (SEGUNDO ANEXO I) que conterá os seguintes apartados:
1. Que coñece e acepta integramente o contido das bases desta convocatoria, cumprindo a
totalidade de requisitos que nelas se recollen.
2. Que perante a Seguridade Social, figura dado/a de alta como autónomo/a en calquera dos epígrafes das actividades que recollen estas bases.
3. Que a actividade do seu establecemento viuse afectado polos peches totais ou parciais, ditados polas autoridades sanitarias e nas ordes e decretos tanto a nivel estatal como autonómico, en relación a situación provocada pola COVID-19.
4. Que a súa actividade se desenvolve dentro do termo municipal de Caldas de Reis.
5. Que solicita a concesión directa da axuda que lle corresponde segundo o establecido nestas bases.
6. Que manterá a alta no seu réxime de Seguridade Social, por un mínimo de tres meses dende a recepción desta subvención, e que manterá a súa actividade e o seu centro de traballo polo mesmo tempo no termo municipal de Caldas de Reis.
7. Que comunicará de forma oficial ao Concello de Caldas de Reis calquera modificación nos apartados anteriores.

3. DOCUMENTACIÓN ACREDITATIVA DO GASTO EFECTUADO.
A xustificación, que será obrigatoria para o libramento dos fondos por parte do Concello, suporá a acreditación do cumprimento do obxecto da axuda concedida. Coa xustificación deberase comunicar o importe do resto dos fondos que financien os gastos subvencionados, así como a súa procedencia. 
A xustificación, que será efectuada baixo a responsabilidade da persoa ou entidade declarante, realizarase mediante a presentación do ANEXO II a estas bases, debidamente cuberto, que conterán a documentación xustificativa dos gastos realizados e a certificación das actividades realizadas coa finalidade para a que foi concedida a axuda.
As facturas ou documentos xustificativos presentados deberán gardar relación co obxecto da subvención e correspondentes ao período para o que esta foi concedida.
As facturas deberán conter os seguintes datos:
1. Emisión á persoa ou entidade beneficiaria con especificación do seu NIF ou CIF e enderezo fiscal.
2. Identificación completa do provedor, especificando a súa denominación, NIF ou CIF e enderezo fiscal.
3. Número de factura.
4. Lugar e data da emisión da factura.
5. Descrición suficiente da subministración realizada ou do servizo prestado, reflectindo as unidades obxecto do servizo ou subministración, cantidade e prezos unitarios de cada unha delas, contraprestación total, tipo tributario e cota do IVE.
Xunto cas facturas, achegarase  documento bancario acreditativo do seu pagamento.
NOVENO.- CRITERIOS DE VALORACIÓN DAS SOLICITUDES.
O crédito dispoñible para a subvención distribuirase entre os solicitantes que cumpran os requisitos, de xeito proporcional ao número de establecementos declarados por cada interesado.

